Nepal Ratna School - Resultats! | Basetis now!
Publicat per Joan Maresma el 21-12-2018
Tinc la gran oportunitat i estic molt content de dir que hem aconseguit fer un donatiu a la fundació Nepal Ratna School de Kathmandú. Entre tots els participants vam col·laborar amb 320€ i des de Basetis es va decidir aportar 1300 € més per una suma total de 1620€.
Em va fer molta il·lusió quan la Maria Castells em va comentar que l'havia trucat l'Alma, la gestora del projecte del país, que l'havia sorprès moltíssim el donatiu. Va remarcar:
Aquests diners ajudaran a que moltes de la famílies del barri on està l'escola puguin menjar.
Ajudarà a comprar més material per a l'escola.
I més gràcia em va fer quan li va recordar el meu nom com a contacte amb EDFON i ella el va recordar també. Tot seguit, ens va enviar un text donant-nos les gràcies i explicant que l'aportació de Basetis anirà destinada a un menjador social. Adjunto el document perquè el pogueu llegir.
Havent viscut una mica la seva realitat i veient les necessitats que tenen, i empatitzant amb els professors (ve de casa això...), jo no voldria que això fos una col·laboració puntual.
Actualment a casa nostra tenim apadrinada una nena, la Sujata. Des de casa seguirem col·laborant-hi. Inclús tenim moltes ganes de tornar al país i per descomptat voldríem visitar de nou l'escola. Llàstima que no es gratuït anar fins allà...
En un futur més immediat m'agradaria intentar establir un convenir de col·laboració amb ells i ajudar-los en matèria TIC. La seva web està molt lluny de les necessitats actuals i crec que des de Basetis els podem ajudar.
Indepentment de tot això, només us puc donar les gràcies, tant a títol personal com en nom de tot l'EDFON.
Tenim pendent que ens enviïn algun tríptic amb informació.
Foto de capçalera: EDFON